b"\n_START_ARTICLE_\nJerry Heidenreich\n_START_SECTION_\nBiografia\n_START_PARAGRAPH_\nVa n\xc3\xa9ixer el 4 de febrer de 1950 a la ciutat de Tulsa, poblaci\xc3\xb3 situada a l'estat d'Oklahoma._NEWLINE_Va morir el 18 d'abril de 2002 a la ciutat de Par\xc3\xads, poblaci\xc3\xb3 situada a l'estat de Texas, a conseq\xc3\xbc\xc3\xa8ncia d'un su\xc3\xafcidi.\n_START_SECTION_\nCarrera esportiva\n_START_PARAGRAPH_\nEspecialista en la modalitat de crol i papallona, va participar als 22 anys en els Jocs Ol\xc3\xadmpics d'estiu de 1972 realitzats a Munic (Alemanya Occidental), on va aconseguir guanyar la medalla d'or en els relleus 4x100 metres lliures i relleus 4x100 metres estils, aconseguint sengles r\xc3\xa8cords del m\xc3\xb3n amb un temps de 3:26.42 m. i 3:48.16 minuts respectivament. En aquests mateixos Jocs aconsegu\xc3\xad guanyar la medalla de plata en els 100 metres lliures i la medalla de bronze en els 100 metres papallona._NEWLINE_Al llarg de la seva carrera guany\xc3\xa0 tres medalles en els Jocs Panamericans, totes elles d'or."